Naziv obveznika: OPĆINA MARTIJANEC

Poštanski broj i mjesto sjedišta obveznika: 42 232 MARTIJANEC

Adresa sjedišta: Varaždinska 64, Martijanec

Šifra općine: 85

Broj RKP-a: 31729

Matični broj: 02654466

OIB: 67582103920

Šifra djelatnosti: 8411- Opće djelatnosti javne uprave

Žiro račun: HR47 2390 0011 8085 0000 5 – račun otvoren kod Hrvatske poštanske banke d.d.

**B I LJ E Š K E**

**uz financijsko izvješće Proračuna Općine Martijanec**

**za razdoblje I-VI. 2021.godine**

**1. Uvodna bilješka**

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 03/15, 93/15, 135/15, 2/17, 28/17, 112/18, 126/19, 145/20 i 32/21) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 30. lipnja 2021. godine od Ministarstva financija (KLASA: 400-02/21-01/25, URBROJ: 513-05-03-21-2 od 29. lipnja 2021., sastavljen je Financijski izvještaj Općine Martijanec za razdoblje siječanj - lipanj 2021. godine koji se sastoji od:

* Izvještaja o prihodima i rashodima, primicima i izdacima (Obrazac PR-RAS),
* Bilance (Obrazac BIL),
* Bilješki.

Proračun Općine Martijanec za 2021. godinu i projekcije za 2022. i 2023. godinu donesen je na 27. sjednici Općinskog vijeća Općine Martijanec održanoj dana 27. studenog 2020. godine (Službeni vjesnik Varaždinske županije br. 81/20), I. Izmjene i dopune Proračuna Općine Martijanec za 2021. godinu i projekcije za 2022. i 2023. godinu donesene na 29. sjednici Općinskog vijeća održanoj dana 27. - 29. siječnja 2021. godine. (Službeni vjesnik Varaždinske županije br.5/21).

**2. Bilješke uz Izvještaj o prihodima i rashodima, primicima i izdacima**

**Bilješka br. 1 -** Prihodi /rashodi

Ukupni prihodi i primici (AOP 632) u izvještajnom razdoblju su ostvareni u iznosu od 3.750.194 kn ili 5,4 % manje u odnosu na ostvarenje u prethodnoj godini. Unutar ukupnih prihoda i primitaka, prihodi poslovanja u razdoblju od I-VI. mjeseca ostvareni su za 211.576 kn manje u odnosu na prethodnu godinu, prihodi od prodaje nefinancijske imovine ostvareni su za 3.395 kn manje u odnosu na prethodnu godinu, dok primici nisu ostvareni. U strukturi ukupno ostvarenih prihoda i primitaka, 98,56% čine prihodi poslovanja, a 1,44% prihodi od prodaje nefinancijske imovine.

Ukupni rashodi i izdaci (AOP 633) u izvještajnom razdoblju su izvršeni u iznosu od 4.215.680 kn ili 7,8 % više u odnosu na izvršenje u prethodnoj godini. Unutar ukupnih rashoda i izdataka, rashodi poslovanja u razdoblju od I-VI. mjeseca izvršeni su za 847.217 kn više u odnosu na prethodnu godinu, a rashodi za nabavu nefinancijske imovine izvršeni su za 541.177 kn manje. U strukturi ukupno ostvarenih rashoda, 59,37% čine rashodi poslovanja, 40,63% rashodi za nabavu nefinancijske imovine, dok izdaci nisu ostvareni.

**Bilješka br. 2 –** Prihodi poslovanja

Prihodi poslovanja (AOP 001) ostvareni su u iznosu 3.696.311 kn. U tablici koja slijedi daje se pregled ostvarenih prihoda poslovanja za razdoblje I-VI. 2021. godine.

Struktura ostvarenih prihoda poslovanja u izvještajnom razdoblju prikazana je u slijedećoj tabeli:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Prihodi od poreza (61) | 1.798.179,71 | 48,65 |
| Pomoći iz inozemstva i od subjekata unutar općeg proračuna (63) | 1.319.033,94 | 35,69 |
| Prihodi od imovine (64) | 162.894,79 | 4,40 |
| Prihodi od upravnih i administrativnih pristojbi, pristojbi po posebnim propisima i naknada (65) | 392.973,46 | 10,63 |
| Prihodi od prodaje proizvoda i robe te pruženih usluga i prihodi od donacija (66) | 21.803,38 | 0,59 |
| Kazne, upravne mjere i ostali prihodi (68) | 1.426,08 | 0,04 |
| UKUPNO: | 3.696.311,36 | 100,00 |

Prihodi poslovanja, u odnosu na ostvarenje istog razdoblja prethodne godine bilježe smanjenje za 211.576 kn ili 5,4%. U strukturi ovih prihoda najznačajniju stavku čine porezni prihodi s udjelom od 48,65%, slijede pomoći iz inozemstva i od subjekata unutar općeg proračuna s udjelom 35,69%, prihodi od upravnih i administrativnih pristojbi i po posebnim propisima s udjelom 10,63%, zatim prihodi od imovine s udjelom od 4,40%, zatim prihodi od prodaje proizvoda i robe te pruženih usluga i prihodi od donacija s udjelom od 0,59% te kazne, upravne mjere i ostali prihodi s udjelom od 0,04%.

Prihodi od poreza (AOP 002) ostvareni su u iznosu 1.798.180 kn što, u odnosu na ostvarenje prethodne godine, predstavlja smanjenje od 35,7%. Prihodi od poreza uključuju: prihode od poreza i prireza na dohodak, prihode od poreza na imovinu te prihode od poreza na robu i usluge. Prihodi od poreza i prireza na dohodak (AOP 003) u izvještajnom razdoblju su ostvareni u iznosu od 1.706.421 kn i bilježe pad za 37,4% u odnosu na prethodnu godinu. Najveći utjecaj na smanjenje imao je porez i prirez na dohodak od nesamostalnog rada koji je u odnosu na prethodnu godinu manji za 648.271 i to zbog razloga što više nema sredstva fiskalnog izravnanja koji su se knjižili na konto 6111 – Porez i prirez na dohodak od nesamostalnog rada, nego Općina dobiva kompenzacijsku mjeru koja se knjiži na konto 6331 – Tekuće pomoći proračunu iz drugih proračuna i izvanproračunskim korisnicima. Također je i povrat poreza i prireza na dohodak po godišnjoj prijavi (AOP 010) veći za 441.545 kn u odnosu na prethodnu godinu.

Porezi na imovinu (AOP 018) u izvještajnom razdoblju su ostvareni u iznosu od 87.109 kn i veći su za 29.028 kn od ostvarenja prethodne godine, a odnose se na prihode od poreza na promet nekretnina i na porez na korištenje javne površine.

Porezi na robu i usluge (AOP 024), kojeg čine porez na potrošnju alkoholnih i bezalkoholnih pića i porez na tvrtku odnosno naziv, ostvareni su u iznosu od 4.650 kn i manji su za 54,9% od istog razdoblja protekle godine. Do smanjenja je došlo zbog COVID situacije koja je imala direktan utjecaj na smanjenje prodaje alkoholnih i bezalkoholnih pića zbog uvjeta pod kojim su se mogle obavljati određene djelatnosti.

Pomoći od inozemstva i od subjekata unutar općeg proračuna (AOP 045) u izvještajnom razdoblju ostvarene su u iznosu od 1.319.034 kn i u odnosu na ostvarenje prethodne godine veće su za 783.574, odnosno 146,3%. Do takvog povećanja došlo je uslijed povećanja Tekuće pomoći iz proračuna i izvan proračunskim korisnicima na koju knjižimo kompenzacijsku mjeru koja dolazi iz Državnog proračuna umjesto sredstva fiskalnog izravnanja.

Prihodi od imovine (AOP 077) u izvještajnom razdoblju su ostvareni u iznosu od 162.894 kn ili 17,4% manje u odnosu na ostvarenje u prethodnoj godini. Ova skupina prihoda uključuje prihode od financijske imovine i prihode od nefinancijske imovine. Prihodi od financijske imovine (AOP 078) u izvještajnom razdoblju su ostvareni u iznosu od 16 kn i veći su za 6,7% u odnosu na ostvarenje u prethodnoj godini, a odnosi se na pripis pasivne kamate. Prihodi od nefinancijske imovine u izvještajnom razdoblju su ostvareni u iznosu od 162.878 kn i manji su za 17,4% u odnosu na ostvarenje u prethodnoj godini. Do smanjenja je došlo kod naknada za korištenje nefinancijske imovine (AOP 089) i to kod naknada za eksploataciju mineralnih sirovina koje nam ove godine još nisu uplaćene.

Prihodi od upravnih i administrativnih pristojbi po posebnim propisima i naknade (AOP 101) u izvještajnom razdoblju su ostvareni u iznosu 392.973 kn ili za 12,7% više u odnosu na ostvarenje u prethodnoj godini. Ovu skupinu prihoda čine prihodi od upravnih i administrativnih pristojbi, prihodi po posebnim propisima i prihodi od komunalnih doprinosa i naknada. Upravne i administrativne pristojbe (AOP 102) u izvještajnom razdoblju su ostvarene u iznosu od 97.372 kn i bilježe smanjenje za 15,2% zbog manje uplate za grobna mjesta i manjeg broja radova na grobnim mjestima. Prihodi po posebnim propisima (AOP 107) ostvareni su u iznosu od 73.329 kn i bilježe povećanje od 50.420 kn, odnosno 220,1%. Radi se o povećanju doprinosa za šume i ostalih nespomenutih rashoda. Doprinose za šume obračunavaju Hrvatske šume te nemaju ujednačenu dinamiku ostvarenja, a ostali nespomenuti rashodi povećani su jer nam je uplaćena mjera EU-NAC, a odnosi se na javne radove. Prihodi s osnova komunalnog doprinosa i naknade (AOP 115) u izvještajnom razdoblju ostvareni su u iznosu od 222.272 kn i bilježe porast od 11.229 kn ili 5,3% u odnosu na isto razdoblje u 2020. godini. Općina kontinuirano provodi mjere na pronalaženju novih obveznika plaćanja komunalne naknade koji do sada nisu bili evidentirani u sustavu Općine. Za dospjela, a neplaćena potraživanja po osnovi komunalne naknade i komunalnog doprinosa, kontinuirano se poduzimaju mjere naplate, ali i mjere kojima se obveznicima u teškoćama olakšava otplata duga u obrocima.

Prihodi od prodaje proizvoda i robe te pruženih usluga, i prihodi od donacija te povrati po protestnim jamstvima (AOP 119) iznose 21.804 kn i u odnosu na razdoblje od prošle godine smanjeni su za 3.832 kn ili 14,9%. Smanjenje je vidljivo u donacijama koje su u odnosu na prošlu godinu manje za 4.646 kn.

Kazne, upravne mjere i ostali prihodi (AOP 133) ostvareni su u iznosu od 1.426 kn i u odnosu na isto razdoblje prošle godine smanjeni su za 3.242 kn, odnosno 69,2%. Do smanjenja je došlo zbog manjeg broja izdavanja prekršajnih naloga.

**Bilješka br. 3** - AOP 148 RASHODI POSLOVANJA

Rashodi poslovanja (AOP 146) izvršeni su u iznosu 2.502.784 kn. U tablici koja slijedi daje se pregled izvršenih rashoda poslovanja za razdoblje I-VI 2021. godine.

|  |  |  |  |
| --- | --- | --- | --- |
| **OPIS** | **AOP** | **IZNOS (kn)** | **UDIO (%)** |
| Rashodi za zaposlene (31) | 147 | 513.770,36 | 20,53 |
| Materijalni rashodi (32) | 158 | 792.876,31 | 31,68 |
| Financijski rashodi (34) | 191 | 4.073,16 | 0,16 |
| Subvencije (35) | 210 | 32.439,49 | 1,30 |
| Pomoći dane u inozemstvo i unutar općeg proračuna (36) | 219 | 570.774,02 | 22,80 |
| Naknade građanima i kućanstvima na temelju osiguranja i druge naknade (37) | 247 | 197.415,90 | 7,89 |
| Ostali rashodi (38) | 258 | 391.435,23 | 15,64 |
| UKUPNO: |  | 2.502.784,47 | 100,00 |

U strukturi rashoda poslovanja najznačajniju stavku čine materijalni rashodi s udjelom od 31,68%, slijede pomoći dane u inozemstvo i unutar općeg proračuna sa udjelom od 22,80%, zatim rashodi za zaposlene s udjelom od 20,53%, ostali rashodi s udjelom od 15,64%, naknade građanima i kućanstvima na temelju osiguranja i druge naknade s udjelom od 7,89%, subvencije s udjelom od 1,30% i financijski rashodi s udjelom od 0,16%.

Rashodi za zaposlene (AOP 147) u izvještajnom razdoblju su izvršeni u iznosu od 513.770 kn i u odnosu na prethodnu godinu bilježe povećanje od 162.231 kn, odnosno 46,1 %. Do povećanja je došlo zbog godišnjeg povećanja osnovice za obračun plaće i broja zaposlenih. Rashodi za zaposlene obuhvaćaju plaće (bruto), doprinose na plaće i ostale rashode za zaposlene.

Materijalni rashodi (AOP 158) u izvještajnom razdoblju izvršeni su u iznosu od 792.876 kn i u odnosu na prethodnu godinu bilježe porast od 20.990 kn, odnosno 2,7%. Materijalni rashodi obuhvaćaju: naknade troškova zaposlenima, rashode za materijal i energiju i rashode za usluge. Naknade troškova zaposlenima (AOP 159) povećane su u odnosu na prošlogodišnje razdoblje za 17.685 ili 108,1%. Do povećanja je došlo zbog većeg broja zaposlenih i većeg broja usavršavanja zaposlenih. Rashodi za materijal i energiju (AOP 164) izvršeni su u iznosu od 114.274 kn i u odnosu na prethodnu godinu smanjeni su za 83.112 kn. Najveće smanjenje vidljivo je na potrošnji energije i materijala i dijelova za tekuće održavanje. Rashodi za usluge (AOP 172) izvršeni su u iznosu od 376.896 kn i u odnosu na prošlu godinu su manji za 20.127 kn, odnosno 5,1%. Najveće smanjenje je vidljivo kod usluga tekućeg i investicijskog održavanja. Ostali nespomenuti rashodi poslovanja (AOP 183) iznose 267.667 i u odnosu na prethodnu godinu povećani su za 106.544 ili 66,1%. Do povećanje je došlo zbog lokalnih izbora i isplata naknada za rad biračkim odborima i izbornom povjerenstvu.

Financijski rashodi (AOP 191) u izvještajnom razdoblju su izvršeni su u iznosu 4.073 kn i bilježe smanjenje za 12,5% u odnosu na izvršenje u prethodnoj godini, a obuhvaćaju bankarske usluge.

Subvencije (AOP 210) su izvršene u iznosu od 32.440 kn i smanjene su za 103 kn ili 0,3% u odnosu na isto razdoblje protekle godine, a odnose se na sufinanciranje odvoza biorazgradivog otpada.

Pomoći dane u inozemstvo i unutar općeg proračuna (AOP 219) iznose 570.774 i obuhvaćaju kapitalnu pomoć za nabave spremnika za odvojeno prikupljanje otpada i prijenose proračunskom korisniku za financiranje rashoda poslovanja.

Naknade građanima i kućanstvima na temelju osiguranja i druge naknade (AOP 247) u izvještajnom razdoblju su izvršene u iznosu od 197.416 kn, i bilježe smanjenje od 32,2% u odnosu na izvršenje prethodne godine i najvećim dijelom se odnose na sufinanciranje boravka djece u vrtićima. Do smanjenja je došlo zbog izgradnje vlastitog vrtića i promjene načina sufinanciranja djece u vrtićima.

Ostali rashodi (AOP 258) iznose 391.435 kn što je za 92,2% više nego protekle godine. Do povećanja je došlo kod tekućih donacija političkim strankama, sportskim društvima, humanitarnim organizacijama i udrugama. Također je dana i kapitalna pomoć za izgradnju reciklažnog dvorišta za građevinski otpad u iznosu od 71.000 kn.

**Bilješka br. 4** - AOP 289 PRIHODI OD PRODAJE NEFINANCIJSKE IMOVINE

Prihodi od prodaje nefinancijske imovine (AOP 292) ostvareni su u iznosu 53.883 kn što u odnosu na prethodnu godinu čini smanjenje od 3.395 kn ili 5,9%. Ova skupina uključuje ostvarene prihode od otplate stanova te prihode od prodanog zemljišta po raspisanom natječaju.

**Bilješka br. 5** - AOP 344 RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine iznose 1.712.896 kn i u odnosu na prethodnu godinu smanjeni su za 541.177 kn ili 24%.

Rashodi za nabavu proizvedene dugotrajne imovine (AOP 345) u izvještajnom razdoblju su izvršeni u iznosu od 1.540.563 i u odnosu na prethodnu godinu veći su za 1.401.558 kn ili za 1.008,3%. Do povećanja je došlo zbog sufinanciranja izgradnje i opremanja osnovne škole koja iznosi 1.460.442 kn. Rashodi za nabavu proizvedene dugotrajne imovine izvršeni su sa 169.233 kn, što u odnosu na prošlogodišnje razdoblje čini smanjenje u iznosu od 1.945.835 ili 92%. Navedeni rashodi odnose se na izradu projektne dokumentacije za izgradnju igrališta kod dječjeg vrtića, kupnju računala i računalnu opremu, uredskog namještaja i kombiniranog kontejnera.

**Bilješka br. 6.**

Primici i izdaci nisu ostvareni.

**3. Bilješke uz Izvještaj o obvezama**

**Bilješka br. 1**

Stanje obveza na početku izvještajnog razdoblja u obrascu Izvještaj o obvezama (AOP 001) iznosi 1.493.643 kn.

**Bilješka br. 2**

Stanje obveza na kraju izvještajnog razdoblja (AOP 038) 2.766.177 kn od čega stanje dospjelih obveza na kraju izvještajnog razdoblja (039) iznosi 21.300 kn, a odnosi se na obvezu prema Hrvatskim vodama za prikupljena sredstva naknade za uređenje voda.

Stanje nedospjelih obveza na kraju izvještajnog razdoblja (AOP 097) iznosi 2.744.877 kn. Glavninu tih obveza čini obveza plaćanja naknade za zadržavanje nezakonito izgrađenih zgrada Hrast-Export Puklavec koji ima odobrenu obročnu otplatu i obveza za sufinanciranje izgradnje i opremanje osnovne škole koja je u fazi isplate iz kredita.

**4. Bilješke o zaduživanju**

**Bilješka br.1.**

Općina Martijanec je 29.06.2021. sa Hrvatskom poštanskom bankom potpisala ugovor o dugoročnom zaduživanju na iznos od 2.375.000,00 kn s rokom otplate kredita od 10 godina i počekom od 12 mjeseci, uz fiksnu godišnju kamatnu stopu od 1,30%. Kreditom će se sufinancirati rekonstrukcija i dogradnja zgrade Osnovne škole Martijanec. Isplata iz kredita još nije izvršena.

U Martijancu, 09.07.2021.

OPĆINSKI NAČELNIK

Branimir Nađ, mag. oec.